### Beslutning

Mette Nørgaard, Oskar Nilsson, Villads Clausen, Ronny Nilsson, Jano Skov og Laurits Dahl kunne tiltræde indstillingen i overensstemmelse med Magistratens anbefaling.

Otto Johansen var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 990, Blandet byområde ved [adresse], [adresse], forslag til Tillæg nr. 28 til Kommuneplan 2013, forslag til udbygningsaftale og forslag til miljørapport.

### Resumé

Lokalplanområdet er en del af erhvervsområdet beliggende syd for Børge Nielsen, øst for [adresse] og nord for [adresse]. Området er på 28.500 m2, hvoraf 28.000 m2 er privat ejet og 500 m2 er kommunalt vejareal.

 Der er mulighed for i alt at opføre 41.000 m2 etageareal inden for lokalplanområdet. Ca. 2.000 m2 antages at blive erhverv, og på baggrund heraf antages ca. 39.000 m2 at blive til boliger. Det skønnes, at det giver mulighed for 400-450 boliger.

 Lokalplanen giver mulighed for at opføre ny bebyggelse i 4-8 etager placeret i bestemte byggefelter.

 Forslag til lokalplan, forslag til kommuneplantillæg, forslag til udbygningsaftale og forslag til miljørapport har været fremlagt offentligt i perioden fra 7. januar 2015 til 4. marts 2015. Der er modtaget 12 indsigelser/bemærkninger. Emnerne i indsigelserne/bemærkningerne er Anvendelse, Bygningsomfang, Indblik, Skygge, Trafik, Mia Andresen, Grønne arealer, Visualiseringer, Værditab og Procedure.

 I perioden fra den 12.- 26. maj 2015 er gennemført en 14- dages høring om ændring af forslag til lokalplan og kommuneplantillæg. Ændringen betyder i korte træk, at højhuset på 15 etager udgår, og at der i stedet sker en omfordeling af byggemulighederne i lokalplanens delområde II ved [adresse]. Ingen bygning bliver på mere end 8 etager. Der er modtaget 9 indsigelser/bemærkninger. Emnerne i indsigelserne/bemærkningerne er Anvendelse, Bygningsomfang, Indblik, Skygge, Trafik, Mia Andresen, Grønne arealer, Værditab, Procedure, Kloakforhold.

### Indstilling

At 1) forslag til Lokalplan nr. 990, Blandet byområde ved [adresse], [adresse] vedtages endeligt med de ændringer, der fremgår af indstillingens afsnit 5.5,

 At 2) forslag til Tillæg nr. 28 til Kommuneplan 2013 vedtages endeligt,

 At 3) forslag til udbygningsaftale vedtages endeligt,

 At 4) forslag til miljøvurdering vedtages endeligt med de ændringer, der fremgår af indstillingens afsnit 5.5, og

 At 5) de modtagne indsigelser og bemærkninger fra den offentlige fremlæggelse og en efterfølgende 14-dages høring besvares som angivet i indstillingens afsnit 5.4.

### Sagens forløb

06-08-2015 Borgmesterens Afdeling
Fremsendes til Magistraten. Borgmesterens Afdeling har ingen bemærkninger til indstillingen.
 10-08-2015 Magistraten
Fremsendes til [adresse] med bemærkning, at Magistraten i mødet den 10. august 2015 anbefaler, at byrådet tiltræder Magistratsafdelingen for Teknik og Miljøs indstilling af 3. august 2015.
 26-08-2015 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 26. august 2015
 31-08-2015 Teknisk Udvalg
Mette Nørgaard, Oskar Nilsson, Villads Clausen, Ronny Nilsson, Jano Skov og Laurits Dahl kunne tiltræde indstillingen i overensstemmelse med Magistratens anbefaling.

Otto Johansen var forhindret i at deltage i udvalgets behandling af sagen.
 09-09-2015 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 9. september 2015 har vedtaget Magistratens foranstående indstilling af 10. august 2015